**Delegovanie člena a náhradníka do okrskovej volebnej komisie**

Politická strana alebo koalícia, ktorej kandidátna listina bola zaregistrovaná pre voľby do Národnej rady Slovenskej republiky 2020, môže do okrskovej volebnej komisie delegovať jedného člena a jedného náhradníka.

**Oznámenie o delegovaní člena a náhradníka do okrskovej volebnej komisie musí obsahovať:**
•    meno, priezvisko a dátum narodenia člena s uvedením adresy, na ktorú možno doručovať písomnosti,
•    meno, priezvisko a dátum narodenia náhradníka s uvedením adresy, na ktorú možno doručovať písomnosti,
•    meno, priezvisko a podpis osoby:
-    oprávnenej konať v mene politickej strany a odtlačok pečiatky politickej strany;
-    ak ide o koalíciu: meno, priezvisko, podpis osoby oprávnenej konať za každú politickú stranu tvoriacu koalíciu a odtlačok pečiatky každej politickej strany tvoriacej koalíciu.

V záujme bezproblémovej prípravy a vykonania volieb je vhodné, aby delegovaný člen a náhradník poskytol aj **telefonický kontakt a e-mailovú adresu.**
 *Tieto kontaktné údaje sú potrebné na zvolanie prvého zasadania okrskovej volebnej komisie, zasielanie pozvánok, oznámení ako aj ďalších informácií, ale najmä na operatívne zabezpečenie prítomnosti člena volebnej komisie (resp. náhradníka) v deň konania volieb.*

**Oznámenie o delegovaní člena a náhradníka do volebnej komisie  možno  doručiť do stredy 8. januára 2020 do 24:00 hodiny.** Podáva sa v listinnej forme (osobne, poštou) alebo elektronicky.

**LISTINNÁ FORMA:**
•    **osobne** do podateľne obecného úradu v Kostolišti
•    **poštou** na adresu: Obec Kostolište, Obecný úrad v Kostolišti č. 66, PSČ 900 62. Rozhodujúci je dátum doručenia, nie dátum podania na pošte;
 **ELEKTRONICKÁ FORMA:**
•    ako **sken** na e-mailovú adresu evidencia@kostoliste.sk . Rozhodujúci je dátum doručenia.